
Gratis 


øndag den 28. januar blev det nye 
forsvarsforlig vedtaget. Med det bli- 


ver der tilført 12,8 milliarder kr. til 
Forsvaret fra 2018 til 2023. Heraf går 1,4 
milliarder til oprustning af cyberforsvar- 
et. Antallet af ansatte og værnepligtige i 
Forsvaret øges med 1200 personer, og der 
oprettes en ny brigade. Forliget indebær- 
er også flere nye arbejdsopgaver for mili- 
tæret, som skal varetage endnu flere pol- 
itiopgaver end tidligere. Det vil sige mili- 
tær i gaderne til bevogtning af potentiel- 
le terrormål, grænsebevogtning, special- 
operationer, og beredskab til at støtte po- 
litiet med mandskab og materiel. Puljen 
til internationale operationer forøges fra 
en halv milliard til 750 millioner. 

Denne øgede militære slagkraft skal 
blandt andet imødegå det forstærkede 
trusselsbillede som ifølge udenrigsminis- 
ter Anders Samuelsen består af et »selv- 
hævdende Rusland tæt på NATO's græn- 
ser, terrorisme, cybertrusler og irregulære 
migrantstrømme«. Migrantstrømme som 
altså nu ifølge regeringen er blevet en 
opgave for militæret. Hvis man er i tvivl 
om hvilken tid vi lever i, kan man vende 
sig til udtalelser som disse og få sine 
værste anelser bekræftet. Valget står, nu 
som altid, mellem at acceptere statens 
eksistens, og dermed være medskyldig, 
eller at gøre oprør mod denne verden af 
død og undertrykkelse. 

Som anarkist modsætter jeg mig stater- 
ne, fordi de er beskyttere for de rige og 
magtfulde. Jeg modsætter mig politiet og 
militæret, fordi de er disse staters væbne- 
de forsvar, og jeg modsætter mig politik- 
ken fordi den er forvaltningen af dette 
system for undertrykkelse og udnyttelse. 
Forsvaret er statens forsvar, ikke mit; det 
eksisterer for at beskytte magthavernes 
interesser, og en dag kan det blive stat- 


ens forsvar mod mig og alle andre rebel- 
ler. Jeg modsætter mig krigsførelsen, ik- 
ke fordi jeg er pacifist, men fordi den er 
indlejret i staten som institution, og fordi 
krig blot er en udvidet del af den økono- 
miske udnyttelse og racistiske under- 
trykkelse. Så længe der er stater vil der 
findes krig. 

Imod statens hierarkisk organiserede 
voldsapparat, foreslår jeg en selvorgani- 
seret, autonom, voldsom og anarkisk 
modstand. Et øhav af grupper som er 
uhierarkisk organiseret og efter behov 
kan udvides og indskrænkes, fra det op- 
rørske individ, over affinitetsgrupper til 
militser. Således kan oprøret videreføres 
og tilpasses den almene situation i sam- 
fundet. Oprøret må være i stand til at 
forsvare sig, men også at gå i offensiven, 
for autoriteternes og udnyttelsens ver- 
den falder ikke af sig selv, og så længe 
den består vil der aldrig blive fred. 

På trods af at Danmark har været in- 
volveret i en række krige i det meste af 
2000-tallet, kan det virke svært at gribe 
ind. Fælles for de sidste årtiers krige er at 
de foregår langt væk fra landets grænser. 
”Forsvaret' af de europæiske stater har 
rykket fronterne til mellemøsten og mid- 
delhavet, og dog er det her i Europa at 
mange af krigene har sine kilder. Både 
hvad angår direkte involvering, med 
tropper i felten, men også hvad angår 
salg af militærudstyr til alle slags hære 
verden over. Sverige, som ellers er så 
fredeligt og demokratisk, er f.eks. stor- 
producent, faktisk en af verdens største i 
forhold til indbyggertal, af krigsmateriel, 
som bl.a. sælges til Saudi-Arabien. 

I Belgien er der tilsyneladende nogle 
som har valgt at fokusere på de sidst- 
nævnte, de som producerer krigens mat- 
erielle grundlag, dvs. alle mulige slags 


militært udstyr, og lade dem smage på 
deres egen medicin. I september var der 
to meget ødelæggende ildpåsættelser af 
fabrikker som producerer militært ud- 
styr, samt et tredje forsøg som blev af- 
værget. Læs mere i teksten »Lucrosum et 
decorum est pro patria facere?« på s. 3. 


Mens et forsvarsforlig i Danmark kan 
diskuteres i fred og ro og med rene hæn- 
der, lyner bomberne ned over de kurdis- 
ke områder i det nordlige Syrien. Kastet 
af Tyrkiet, der ligesom Danmark er med- 
lem i NATO. Kastet mod de kurdere, hvis 
militser har drevet Islamisk Stat ud af det 
nordlige Syrien, og det med bifald og 
støtte fra Vesten. Nu er faren for at IS 
fastholder sit territorium drevet over, og 
Vestens problematiske og midlertidige al- 
lierede overlades til sin skæbne. I og med 
angrebet på Afrin, som indledtes den 19. 
januar, har Tyrkiet påbegyndt hvad det 
uden yderligere omskrivninger kalder for 
en rensning, og som det erklærer vil fort- 
sætte indtil grænseområdet er ryddet for 
kurdiske styrker. At Tyrkiet med lige så 
stor ret som IS kan kaldes fascistisk igno- 
reres af Europa, som med glæde lavede 
en aftale om at sende flygtninge retur til 
Tyrkiet (forresten vil Erdogan placere 3,5 
millioner syriske flygtninge i Afrin m.v. 
når der er ryddet for kurdere, hvilket eu- 
ropæiske politikere nok vil være taknem- 
melige for). 

Uanset hvad vi som anarkister retteligt 
kan kritisere ved demokratisk konfødera- 
lisme og lederkulten som omgiver Oca- 
lan, så er der ingen tvivl om at der i de 
kurdiske områder i Syrien er sket en ud- 
vikling med et libertært fortegn, og det 
midt i en krig og alle de modsigelser og 
problemer det medfører. I Rojava, og i de 
omkringliggende områder, er der menne- 
sker med en revolutionær vision om fre- 
delig sameksistens, kvindefrigørelse og 
lokal autonomi, som på trods af krigen 
har bevæget sig mod disse mål, og med 
forståelse for de internationale konsek- 
venser af udviklingen har kommunikeret 
deres idéer, forhåbninger og behov for 
solidaritet med os som på afstand følger 
deres kamp. Anarkistiske kammerater, 
både tilrejsende og lokale, er tilstede i 
byerne og ved fronterne, i opbygnings- 
arbejdet og i militserne. 

Krig føres fordi de rige og magtfulde 
har gavn af det. Krig er en penge- og 
magtmaskine. For et frit, retfærdigt og 
fredeligt samfund, vender vi os mod mili- 
tarismen. Mod krigen: Sabotage! Mod det 
samfund som fører krig: Oprør! + A. 


Ingen leder 


rigen er ikke en fjern trussel, den 

er en realitet i autoriteternes og 

pengenes verden. Dens konse- 
kvenser måles i Europa på graden af 
grænsebevogtning, og på de lukrative 
forretninger som den giver mulighed for. 
At leve velvilligt underlagt en stat, hvil- 
ken som helst stat, uden oprørstrang, er 
at gøre sig til medskyldig i krige og ud- 
nyttelse. Staterne er de rige og magtfuld- 
es beskytter, og krigsførelse er en forret- 
ningsmodel. Kilderne til våben, penge og 
træning, kan i mange tilfælde henledes 
til Europa, og her kan de saboteres. Om 
krigen, og nogle eksempler på sabotage, 
kan du læse i dette blad. 

I dette nummer kan du derudover bl.a. 
læse om vinteren oplevet fra Vestre 
fængsel; om kampen i Hambachskoven, 
hvor kammerater i flere år har kæmpet 
en alsidig kamp mod en ekspanderende 
kulmine; om luskeri og mulighederne for 
diskussion i bevægelsen; om retfærdig- 
hed og hvad vi som anarkister forstår 
ved det; og om "Stormen på Børsen', en 
begivenhed som vil blive mindet og fejret 
med en demonstration den 11. februar. 
Husk at det ikke er fastelavn uden 
fastelavnskøller. 

Som altid er vi glade for at modtage ar- 
tikler til bladet, og vi vil gerne opfordre 
endnu flere til at benytte sig af mulig- 
hederne i et anarkistisk blad. Vi ville og- 
så blive meget glade for at modtage flere 
polemiske og kritiske indlæg. Hold dig 
ikke tilbage. 

Orkanen uddeles gratis, og sendes til 
flere steder i landet. Det koster penge til 
tryk og porto, og derfor vil vi gerne op- 
fordre dem som har mulighed for det til 
at støtte bladet økonomisk ved at blive 
støtteabonnenter. Som støtteabonnent 
modtager du hver måned bladet i din 
postkasse, samt får lidt bonusmateriale i 
form af pjecer 0.a. Det koster 200 kr. for 
6 måneder. Skriv en e-mail for at høre 
mere. 

Den 16.-17. juni afholdes en anarkistisk 
bogmesse i Malmø. Vi byder initiativet 
velkomment, og håber at folk herfra vil 
benytte lejligheden til at tage derover og 
knytte bånd med de svenske kammerat- 
er. Se notitsen inde i bladet på s. 2. 

Afslutningsvis en lille allerstedsnær- 
værende påmindelse til alle: Når man har 
det for godt, får man det let skidt. Rige 
svin. €$ orkan 


En vinterdag i Vestre fængsel 


inden fra efteråret havde lagt sig; 

mørket havde lagt sig, men kuld- 

en holdt sig på afstand. Jeg husker 
tydeligt vintrene i Vestre fængsel, milde i 
temperaturen som de alle som én må 
have været, for jeg husker ingen kulde. 
Da det sneede, eller da der ikke var sne- 
ryddet, stod vi stille i læ, men aldrig i 
stilhed, og folk frøs måske, men ikke 
mig. Temperaturens generelle mildhed 
desuagtet havde jeg aldrig for lidt tøj på. 
Selv den gang hvor jeg skulle have haft 
besøg 20 minutter inde i gårdturen, hvor 
vi var blevet sluppet ud i buret kl. ni om 
morgenen, og det blev aflyst, og jeg der- 
for ikke blev hentet, dér holdt jeg på var- 
men, min varme. Jeg frøs aldrig i Vestre 
fængsel. 

Mildheden omkring vintrene var over- 
ordnet set udenfor, hvor det var køligst, 
mørkest og lydløst. Den hårdhed der al- 
tid fandt sit udtryk indenfor murene, den 
rumsterede derimod indenfor. Jeg glem- 
mer aldrig dengang, jeg var oppe en nat i 
januar, hvor jeg hørte nøgleraslen, ukar- 


akteristisk for en normal vagtrunde, 
komme nærmere og nærmere min celle. 
Ukarakteristisk fordi der for det første 
var mere end en vagt — de gik altid alene 
på rutinemæssig runde — og fordi der for 
det andet var meget larm strålende ud 
gennem fløjens indelukkede luft. Vagten 
på runde plejer at være så lydløs som 
mulig, for bedre at kunne opdage brug af 
telefon eller hashrygning. En celledør på 
modsatte side af fløjen åbnedes, og jeg 
lagde øret til min egen. Lydens retning 
og styrke bekræftede mig i, at det var di- 
rekte overfor min celle, at hændelsen 
fandt sted. Det lyder måske som noget 
pseudo-intuitivt pis at fyre af, men jeg 
kan forsikre dig om det følgende: når 
man sidder indespærret og isoleret fra al- 
le andre, og alting normalt, i hundredevis 
af dage, tusindvis af timer i den samme 
bebyggelse, så sker der med garanti to 
ting: man sanser efterhånden alt, hvad 
man overhovedet kan i mangel på ude- 
frakommende impulser, og man lærer at 
differentiere, analysere, kalkulere og 


genkende de impulser, som man undtag- 
elsesvis udsættes for. Jeg havde ingen 
synssans pga. den låste celledør, men jeg 
kunne eddermaneme høre, og derfor på 
en eller anden måde se det hele for mig 
alligevel. Det bildte jeg i hvert fald mig 
selv ind. 

»Stop acting like a woman!« Det var 
nogle af ordene fra den ene af de to vag- 
ter, da de havde åbnet celledøren og kon- 
fronterede den fange, der grædende og 
fortvivlet stod og tiggede om at blive løs- 
ladt. Han havde ringet efter vagterne, og 
var tydeligvis ude af den. Vi andre fanger 
var stærke, sagde de to screws, fordi vi 
ikke ringede på den måde midt om nat- 
ten og hulkede, og han skulle tage at føl- 
ge vores eksempel (dvs. lukke røven og 
ikke forstyrre dem i deres youtube- 
video-kavalkade). 

Den følgende dag så jeg ham på gård- 
turen i det eneste tøj han så ud til at have 
til rådighed i fængslet, og han så i dén 
grad trykket ud. I det mindste havde han 
i mellemtiden taget vagternes visdoms- 


ord til sig, og var således blevet mand 
nok til at skåne os andre for sit enerver- 
ende flæberi… Usle, uniformerede ud- 
skud var de alle. Jeg behøver næppe at 
sige, at de værste af dem højst sandsyn- 
ligt aldrig glemmes af de fanger, de und- 
ertrykkede allermest. Alle I vagter, fan- 
gevogtere, betjente, fængselsfunktionæ- 
rer, AFSKUM ved nøjagtig hvem I er, og 
tænk engang om I en dag for alvor bliver 
mindet om det. Man kan aldrig vide. 


k 


Var det vinterens mildhed, der i højere 
grad synliggjorde den graverende hård- 
hed på fængslets inderside? Måske. Jeg 
var uden tvivl topklar til at gå på gårdtur 
året rundt, men særligt i vinterperioden 
føltes det mere presserende at gå ud. At 
gå ud i varmen og lyset; ud hvor der var 
stille og roligt; ud for at trække vejret og 
stimulere synssansen. Altsammen på en 
vinterdag i Vestre fængsel. & 

Correspondent, The Blizzard 


Stormen på Børsen 


Demonstration. På 100-årsdagen for Stormen på Børsen den 11. februar, afholdes e 
69 kl. 13.00, som de også gjorde i 1918, og går samlet af den samme rute til Børsen. 
fastelavnskøller. Artiklen herunder er skrevet af Albert Scherfig til Arbejdermuseet, men her genredigeret og forkortet til Orkanen. 


Orkanen 


n stærk utilfredshed med den vok- 

sende arbejdsløshed og mangel på 

basale livsfornødenheder under 
Første Verdenskrig havde fået de politis- 
ke protester til at eskalere. Et mærkeligt 
syn mødte københavnerne fastelavns- 
mandag, da et par tusind arbejdsløse, be- 
væbnede med fastelavnskøller og pistol- 
er, pludselig stormede frem mod Børsen. 
Stormløbet overraskede også politiet og 
det lykkes at ødelægge Børsens inventar 
og jage børsmæglerne ned ad gaderne. 


To arbejdsløshedsmøder 

Ved middagstid mandag d. 11. februar 
blev der afholdt to møder i København. 
Det ene i Folkets Hus på Jagtvej 69 og 
det andet i arbejdernes forsamlingsbyg- 
ning i Rømersgade. 

Møderne var lukkede og aflåste, man 
skulle vise fagforeningsbog for at komme 
ind, og man kom først ud, når mødet var 
forbi. 

Her diskuterede man regeringens ind- 
greb og hævelse af arbejdsløshedsunder- 
støttelsen. Syndikalisterne og De Arbejds- 
løses Organisation havde krævet 30 kr., 
men blev nu spist af med 19 kr. om ugen, 
hvilket vakte stor utilfredshed blandt de 
fremmødte. 

Maskinarbejder Lauritz Hansen åbnede 
mødet i Rømersgade og fortalte om den 
indgåede aftale. 

»- Man holder os for Nar, raabtes der i 
Salen, men i Dag tager vi selv! Næste Ta- 
ler var Millitærnægteren Poul Gisse- 
mann. Han gav Stemningen Udtryk i en 
voldsom Tale. 

»— I Dag, raabte han, gaar vi frem med 
Ild og Sværd! Tordnende Bifaldstramp 
hilste ham.« (Politiken, 12.02.1918) 

Nu, som på tidligere møder, blev der 
talt om, at lave direkte aktion for at ska- 
be opmærksomhed om de arbejdsløses 
problemer. Arbejdsløse havde eksempel- 
vis tidligere, efter et møde på Enghave- 


vej, røvet en række madvarer i butikker- 
ne på Istedgade. 


) Kun en lille hånd- 
fuld vidste, hvor 

optoget i virkelighed- 

en var på vej hen. 


Der blev snakket til møderne om, at de 
to forsamlinger skulle mødes og drage 
mod »Flæskebørsen« i Kødbyen for at 
røve madvarer. Da det var fastelavns- 
mandag, var der rig mulighed for at for- 
syne sig med køller på vejen, og det blev 
foreslået, at man bevæbnede sig. 


Bevæbnede arbejdsløse i 
Københavns gader 

Kun en lille håndfuld vidste, hvor op- 
toget i virkeligheden var på vej hen. 
Undervejs i demonstrationen svingede 
demonstranterne med røde klude, og af 
og til, og i særdeleshed da forsamlingen 
passerede avisen Københavns redaktion, 
affyredes der revolverskud. På Kultorvet 
forsøgte et hold betjente at splitte for- 
samlingen, men veg tilbage, da nogle re- 
volverskud blev affyret fra forsamlingen. 

En ung arbejdsløs kravlede op på Hav- 
hesten, en statue på pladsen, og sagde: 

»Kammerater, nu er vor Taalmodighed 
til Ende! Der skal ske store ting, og vi 
holder sammen, ubrødeligt sammen. 
Hvorhen vi skal, véd ingen af Jer. Men 
Førerne véd det. Dem stoler I paa, og 
dem følger I. Forrest i Toget vil der blive 
baaret et rødt Klæde — det er vort 
symbol! 

»I ser at Politiet står overfor Jer. Saa 
længe de ikke skrider ind gør I heller 
ikke noget. Men vover de at bruge Magt, 
så skal de mærke, at denne Gang er det 


alvor. Jeg haaber at I lige som jeg har 
taget vaaben med! Og vi skal bruge dem 
hvis det bliver nødvendigt!« 


(København, 12.02.1918) 


Børsen stormes 

Politiet havde fået opsnappet rygtet 
om, at forsamlingen, der nu talte et par 
tusinder, ville fortsætte mod Kødbyen og 
forsøgte derfor at blokere Vindebrogade 
for på den måde at stoppe demonstra- 
tionen. 

Men på vej over Højbro satte de ar- 
bejdsløse pludselig afsted i løb ned af 
Christiansborgs Slotsplads mod Børsen. 
En lille gruppe var på forhånd kommet 
ind i Børsen, og holdt nu dørene åbne for 
den store flok af vrede arbejdsløse, der 
kom strømmende ind. 

»Det kom til meget drastiske Optrin. 
Børsmæglerne blev sparkede, gennem- 
pryglede; der blev skudt med Revolver 
uafbrudt.« (Ekstrabladet, 11.02.1918) 

I Social-Demokraten kunne man dagen 
efter læse om, hvordan Carl Gammeltoft, 
direktør for de danske sukkerfabrikker, 
fik så svære kvæstelser, at han måtte kør- 
es på hospitalet. 

Stormen på Børsen varede ikke længe, 
før politiet kom til, og hen over de næste 
par timer blev Børsen stille og roligt tømt 
for bevæbnede arbejdsløse, men på Børs- 
rampen og i de nærliggende gader fort- 
satte slagsmålene med politiet til langt 
ud på aftenen. 


Næste dag var området omkring Børsen 
fyldt med hatte, stokke, politihjelme og 
andre ejendele, der var blevet tabt under 
kampene. 

En del syndikalister blev anholdt efter 
Stormen på Børsen. Gissemann og Fritz- 
ner, der ledte an i angrebet, var blandt de 
anholdte, men også en række tilfældige 


n hyldestdemonstration. Den starter på Jagtvej 
Der vil være varmt at drikke, sang, kampråb og 


Hyldestdemonstrationen afholdes den 11. 
februar kl. 13.00 fra Jagtvej 69. 


arbejdsløse blev udpeget som syndikali- 
stiske ledere. Christian Christensen, re- 
daktør på Solidaritet, og militærnægteren 
Thøger Thøgersen, var også blandt de 
anholdte, selvom de ikke havde deltaget i 
stormløbet. & 

Albert Scherfig 


Altid på rebellernes side 


Kort nyt. Om oprør, repression og rige svin. 


Tamara Sol 
Anarkisten Tamara Sol blev den 
25. januar overført til højsikker- 
hedsafdelingen i fængslet i San- 
tiago, Chile. Det sker efter at 
hun den 12. januar forsøgte at 
flygte fra fængslet i Valparaiso. 
Under flugtforsøget kom hun 
alvorligt til skade, da hun efter 
at have forsøgt at krydse pigtrå- 
den på fængselmuren brutalt 
blev tæsket af fængselsvagterne. 
Efter flugtforsøget blev hun 
først sat i isolation og incommu- 
nicado, dvs. nægtet al kommuni- 
kation med omverden. Herefter 
blev hun overført til fængslet i 
Rancagua, som er berygtet for 
sine hårde forhold, og er altså 
nu igen blevet flyttet. Højsik- 
kerhedsafdelingen i Santiago, 
hvor hun nu holdes indespær- 
ret, har et strengt diciplinært re- 
gime. Det er et fængsel for 
mænd, som først siden sommer- 
en 2017 er begyndt at blive 
brugt til indespærring af enkelte 
kvinder. 

Tamara Sol afsoner en dom på 
7 år og 2 måneder, for i januar 
2014 at have skudt og såret en 
sikkerhedsvagt i banken Banco 
Estado. Det skete efter at en an- 
arkistisk kammerat ved navn 
Sebastiån Oversluij under et 
bankrøveri i december 2013 var 
blevet skudt og dræbt af en sik- 
kerhedsvagt med militær bag- 
grund. Tamara skal under an- 


grebet på vagten have råbt at 
det var hævn. Hun blev senere 
samme dag anholdt på en politi- 
station, hvor hun forsøgte at 
trække pistolen. 

Hun er tidligere blevet forflyt- 
tet, i januar 2017, fordi hun hav- 
de angrebet en fængselsvagt. 

Solidaritet med Tamara Sol, en 
rebel med oprejst pande! 


Festligheder 

I januar, i den schweiziske by 
Davos, samledes verdens aller- 
mest "uundværlige" narrøve til 
en ritualiseret samtykkeerklæ- 
ring for et attentat mod eget liv. 
Værtskabet for denne glamourø- 
se begivenhed var World Econo- 
mic Forum, en non-profit fond, 
der ifølge eget skamløse slogan 
er committed to improving the 
state of the world. Interessen i at 
connecte og networke med høj ci- 
garføring må siges at være de ri- 
ge og magtfuldes spidskompet- 
ence. Stat og kapital er, og har 
altid været, to alen af ét stykke. 
Det er en overklassemanifestati- 
on som denne er et skidegodt 
billede på, ærligt talt. Men de 
var sgu ikke alene! F.eks. var 
Danmarks arbejderklasse repræ- 
senteret for første gang med 
LO-formanden Lizette Risgaard 
i spidsen. Der er selvfølgelig al- 
tid plads til endnu en nyttig idi- 
ot (og vedkommende må meget 
gerne være venstreorienteret); 


det gør det meget nemmere for 
herredømmet at retfærdiggøre 
the state of the world og dets 
»forbedring«, uden at de på 
nogen måde skal vånde sig, 
hvilket ellers om noget ville 
være et skridt i den rigtige 
retning. 


Droner 

Efter at Fyens politi med til- 
fredshed har anvendt droner, 
skal de nu udbredes til andre af 
landets politikredse. Dronerne 
bruges til at søge efter og over- 
våge personer, og at danne sig 
overblik over situationer. I Sve- 
rige indsatte politiet droner alle- 
rede i 2016, i et forsøg på at få 
bugt med de omsiggribende bil- 
brande som hærgede da. Dog 
tilsyneladende uden videre held. 


Repression i Rusland 
Anarkister og antifascister i 
Rusland er siden oktober sidste 
år blevet udsat for en række 
husransagninger og anholdelser. 
Kammeraterne er anklaget for 
deltagelse i en fiktiv terrororga- 
nisation. Mindst to kammerater 
er blevet udsat for tortur af poli- 
tiet. En af kammeraterne »til- 
stod« under torturen og er nu 
varetægtsfængslet. Politiet hæv- 
der at den mystiske organisati- 
on har celler over hele Rusland, 
og de russiske kammerater ven- 
ter sig derfor endnu flere an- 
holdelser i den kommende tid. I 
et call-out på internettet opford- 
res der til at vise international 
solidaritet fra i dag til den 12. 
februar. 

Maskeballet som symbol 
Hvad et eventuelt maskerings- 
forbud skal "dække" over, er med 
regeringens udkast til et lovfor- 
slag ultimo januar blevet kon- 
kretiseret uden fortilfælde. Det 
gælder selvsagt et forbud mod 
religionsbaseret tilsløring af an- 
sigtet i kvindefrigørelsens navn, 
hvor eventuel social kontrol på 
den måde erstattes med garant- 
eret social og statslig kontrol. 
Udkastet kaster også lys over 
andre former for tildækkende 
hovedbeklædning, der står til at 
blive ulovligt, som f.eks. hals- 
varmere, huer, masker, hjelme 
og påsat skæg. Den yderste par- 
lamentariske venstrefløj ryster i 
moralsk overlegenhed på hov- 
edet, og på højrefløjen er det 
slet og ret et forsvar af Dan- 
marks monokultur. På samfund- 
ets midte trækker folk på skuld- 
rene og kalder det for symbol- 
politik, hvilket på én og samme 
tid er en erkendelse af problem- 
atikken og en apati overfor at 
handle på den. Panserne skal på 
samfundets gader og stræder i 
sidste ende vurdere, om tildæk- 
ningen har et ”anerkendelses- 
værdigt formål”, og her spår jeg 
konfrontationer fremadrettet, 
som jeg håber kan være givtige 
med resultater der falder ud til 
de undertryktes fordel. Som al- 
tid. Maskér jer, når det passer 
jer. Herskerne bestemmer kun 
så længe, vi lader dem bestem- 
me, og altid skal det være en 
kamp for dem at forsøge. & 

Anarkistisk 
bogmesse i Malmø 


Orkanen har modtaget og 
viderebringer følgende: 


Den 16.-17. juni vil en anarkist- 
isk bogmesse blive afholdt i 
Malmø, Sverige. 

Målet er først og fremmest at 
præsentere bøger og udgivelser 
fra det anarkistiske spektrum, 
og at have oplæg, diskussioner 
og workshops. 

Vi ser, at der er behov for at 
lære af forskellige erfaringer, og 
at dele idéer og igangværende 
kampe. At sprede teorierne og 
praktikken styrker vor bevæ- 
gelse både lokalt og globalt, og 
forstærker vores fællesskab. 

Derfor ønsker vi at invitere 
folk fra forskellige steder til at 
komme og deltage i dette arran- 
gement. 

Hvis du er interesseret i at 
holde et oplæg, en diskussion 
eller en workshop, eller at have 
et bord på bogmessen, så kon- 
takt os venligst så snart som 
muligt, så vi sammen kan 
organisere det. 

Vi er i gang med at organisere 
bogmessen, og der er stadig 
meget der skal gøres. Hvis du 
har en idé eller et forslag, kan 
du sende os en e-mail. 

I de følgende uger vil der 
komme mere information om 
bogmessen. & 


Skriv til: 
anarchistbookfairmalmoGriseup.net 


Orkanen 


Lucrosum et decorum est pro patria facere?” 


DE KAN IKKE latin i Belgien. 

Omkring kl. 2 om natten mandag den 25. september, 
blev beboerne i Mechelen (en by mellem Bruxelles og 
Antwerpen) vækket af en række eksplosioner. Fra deres 
vinduer kunne de se et lokalt firmas bygninger opslugt 
af flammer. På trods af de mange brandkøretøjers ind- 
griben, var der intet at gøre. Af firmaets 5000 m” var der 
intet tilbage. Alt var ødelagt. Et hårdt slag for Varec, et 
firma som producerer larvefødder til tanks, og dæk til 
militær brug, og som er en velkendt leverandør til 
USA's væbnede styrker. 


Om du i kvælende drømme også kunne gå 

Bag vognen som vi smed ham i, 

Og i hans ansigt se de vridende hvide øjne, 

Hans slappe ansigt, som en djævels, sygt af synd; 


Omkring kl. 05.40 om morgenen torsdag den 28. sep- 
tember, gik alarmen hos et firma i Genk (en by i Fland- 
ern, tæt på grænsen til Holland). Her ødelagde flammer- 
ne fuldstændigt to af firmaets bygninger. Skaderne var 


omfattende. Laboratorier og kontorer kunne ikke læng- 
ere anvendes, og alle færdige produkter var ødelagt. De 
40 teknikere som arbejdede der, er nu arbejdsløse. Et 
hårdt slag mod Teksam, et firma som producerer pneu- 
matiske teleskopmaster og kommunikationsmaster til 
militær brug, solgt til halvdelen af verdens hære. 


Om du ved hvert et stød, hørte blodet 

Komme gurglende fra frådefyldte lunger, 

Afskyeligt som kræft, bitter som opstødet 

Fra modbydeligt ulægelige sår på uskyldige tunger, — 


Omkring kl. 8 om morgenen torsdag den 28. septem- 
ber, blev der i provinsen Liége i Vallonien gjort en mær- 
kelig opdagelse af de ansatte ved et firma som hedder 


Forges De Zeebrugge. De så røg stige fra fabrikkens tag. 


Deroppe fandt de gasbeholdere bundet sammen og for- 
bundet til en lunte. Militærets bombeeksperter indgreb 
og detonerede apparatet. Anklagemyndigheden har åb- 
net en efterforskning. En ubehagelig overraskelse for 
Forges De Zeebrugge, et firma som er en del af det mul- 


tinationale Thales, som specialiserer sig i produktionen 
af krigsmateriel såsom ammunition, granater og 
missiler. 


Min ven, da skulle du ej med sådan iver 
Fortælle børn som længes efter hæder, 
Den gamle løgn: Dulce et decorum est 
Pro patria mori.””" 


Måske kan de ikke latin i Belgien, men i det mindste 
begynder de at forstå at de som forbereder krig, vil få 
krig til svar. €$ Finimondo 


” Er det lukrativt og ret at producere for fædrelandet? 
"” Det er lifligt og ret at dø for fædrelandet. 


Digtet et en del af »Dulce et Decorum Est« af Wilfred Owen, en 
engelsk soldat som deltog i første verdenskrig og skrev digte om 
krigens vanvid. Døde kort inden krigens afslutning. Teksten blev 
offentliggjort på finimondo.org d. 13. oktober 2017. Oversat af 
Orkanen. 


Grønne anarkister fængslet i Tyskland 


SNE 


Non ST tat 


re 


en 22. januar 2018, blev aktivist- 

erne i den besatte Hambacher 

skov i det tyske Rheinland tidligt 
om morgenen mødt af en talstærk politi- 
styrke. Hundredevis af betjente, klædt i 
riot-gear og udstyret med flere taktiske 
fartøjer, inklusiv hydrauliske lifte og en 
helikopter, var mødt op under påskuddet 
om at »rydde sikkerhedsveje i tilfælde af 
nødsituationer«, altså: at lade besættel- 
sens barrikader rydde. 

Politiet blev mødt af en meget velfor- 
beredt modstand. Fastlåst til barrikader- 
ne, klatrende på strukturer, og endog 
kravlende i en flere meter dyb tunnel, fik 
aktivisterne forsinket aktionen så meget, 
at politiet ved nattetid måtte forlade 
skoven, uden at have færdiggjort barri- 
kaderydningen. Med sig tog de dog ni 
aktivister, der nu sidder fængslet i de tys- 
ke byer Aachen og Kåln. 

De ni aktivister, populært kaldet The 
Hambi 9, er varetægtsfængslet grundet 
flugtrisiko, da de alle, både under an- 
holdelsen og foran dommeren, har nægt- 
et at opgive deres identitet. 


Anklaget for at hindre politiets arbejde, fæ 


kan de dømmes til flere måneders 
fængsel. 

Hambacher Forst besættelsen, der er 
lokaliseret i den flere tusind år gamle 
Hambacher skov, på kanten af en ek- 
spanderende brunkulsmine (en af Euro- 
pas største), har eksisteret siden 2012, og 
været scene for en bred vifte af aktions- 
former, fra ikke-voldelig civil ulydighed 
til militant sabotage. 

I protest mod energigiganten RWE, 
Europas andenstørste CO,-udleder, og 
deres destruktive arbejde (både lokalt 
gennem minearbejdet og fældningen af 
skoven, og globalt gennem udledning af 
drivhusgasser og global opvarmning), 
har aktivister fra hele Europa, med pro- 
testlejren skabt et samlingspunkt for den 
antiautoritære, antikapitalistiske og 
direkte-aktions-baserede klimabevægel- 
se. Her har aktivister delt deres evner og 
viden, organiseret en varieret og effektiv 
kampagne imod det tyske energifirma, 
og i fællesskab opretholdt, trods flere 
rydninger og politiaktioner, en autonom 


za "8 tip SÅ mn el 


zone, hvor eksperimenter med et bære- 
dygtigt og autoritetsløst minisamfund 
har kunnet udfolde sig. 

Når staten, og den økonomiske elite 
som den eksisterer for at beskytte, møder 
modstand, vil den naturligvis svare igen, 
med de midler den har til rådighed. Poli- 
tiet, dommeren, fængslet. 

Den repression besættelsen mødte den 
22. januar, og som The Hambi 9 til stadig- 
hed møder, får kun sin legitimitet gen- 
nem statens autoritet, som den med vold 
presser ned over sin befolkning. 

Alternativer til den industrielle kapita- 


n. Ved larvefoden til venstre skimtes en bil. 

lisme eksisterer, og kun ved aktivt at be- 
kæmpe det bestående samfund med di- 
rekte aktion, og gennem solidaritet og 
gensidig hjælp støtte hinandens kampe, 
kan vi fremme det frie samfund og dets 
værdier. € Birk Persson 


Skriv breve til The Hambi 9! 

Adresser og mere information om deres 
situation findes på ABC Rheinlands side: 
https:/abcrhineland.blackblogs.org/ 


Læs mere om Hambacher Forst på: 
https://hambacherforst.org 


Lusken omkring 


Bag lukkede døre. Orkanen i modvind, eller. var det medvind? Rundt går det i alle fald, mens mystikken breder sig. 


or nogle uger siden modtog vi 

her på bladet en meddelelse fra 

en vis anarkistisk bogcafé her i 
København. I den stod der kort og 
godt at samme bogcafé ikke længere 
ønsker at modtage Orkanen. Fair nok, 
vi ønsker ikke at påtvinge nogen vort 
enerverende lille skrift. Dog ville det 
være yderst interessant at vide, hvor- 
for denne anarkistiske bogcafé ikke 
længere ønsker at udbrede et anarkis- 
tisk blad. Derfor svarede vi prompte, 
og udbad os i al høflighed om de ville 
forklare os deres bevæggrunde. Indtil 
videre er der ikke kommet noget svar, 
ikke engang et »nej«, men håbet dør 
som bekendt sidst. 

Det virker mærkeligt med denne 
lusken omkring, men samtidig ikke a- 
typisk for bevægelsen her i byen. Hvis 
folk helt enkelt bare kunne sige det 
højt og tydeligt, hvis de har et prob- 
lem, så kunne der blive en diskussion 
ud af det, hvilket absolut kun kan væ- 
re til gavn for bevægelsen. Sådanne 
diskussioner er også hvad vi her på 
Orkanen, desværre uden videre res- 
pons, har forsøgt at lægge op til. Det 
er højst uforståeligt, hvorfor nogle til- 
syneladende forsøger at undgå åbne 
diskussioner, som jo immervæk er den 
eneste måde hvorpå bevægelsen kan 
udvikles i fællesskab. Uden den åbne 
diskussion, hierarkiseres bevægelsen, 


fordi der lukkes ned for kritik, idéer og 


endda muligheden for at stille 
spørgsmål. 

Det er svært ikke at få en nagende 
mistanke om, at de som vil undgå åb- 
en debat, vil undgå det, fordi det de 
har gang i er så råddent at det ikke tål- 
er at blive hevet frem i lyset. Og her 
taler jeg ikke om ulovligheder — som 
der ikke i sig selv er noget råddent 
ved, og som det givetvis ikke er klogt 
at diskutere i konkrete termer — men 
om bestemte handlinger og idéer som 
ikke kan forsvares som anarkistiske 
og antiautoritære. Hvis de kunne for- 
svares som anarkistiske, hvorfor skul- 
le der så gøres så meget for at lukke 
ned for kritikken? 

I bevægelsen er der tendens til at fø- 
re politik, for alt er som bekendt poli- 
tisk. For de gamle anarkister var poli- 
tikken intet andet end kampen om 
magten i staten, og de kritiserede og 
afskyede den som sådan, hvilket de 
gjorde helt ret i. Det er tankevækken- 
de at politikken har sneget sig fra da 
at være fjenden, til nu at være selve 
identiteten for de fleste anarkister. Vo- 
re dages politiske anarkister befatter 
sig dog som oftest blot med magten i 
bevægelsen og i mediefortællingen, 
men knebene er de samme. Fortielse 
her, et fremstød der, taktiske alliancer, 
og, hvorfor ikke, en lille retssag eller 
to… 

Vi her på Orkanen har i al beskeden- 


hed gjort hvad vi kan for at udtrykke 
anarkistiske, antiautoritære og oprørs- 
ke idéer, samt fremføre kritik af den 
venstreradikale bevægelse når vi fandt 
at det var nødvendigt. Det har vi gjort 
i klarsprog, ja, og det har måske ikke 
altid været lige behageligt for alle. 
Men altså, hvad ellers burde man for- 
vente sig af en anarkistisk avis? Hvis 
det står i modsætning til nogens idé 
om anarkisme, så skulle de have be- 
gyndt at modarbejde os for længe 
siden. 

Holdt hen i uvidenhed om årsagerne 
til bladets udelukkelse, er vi henvist til 
gætterier. Er det indholdet? Stavefejl- 
ene? Layoutet? De latterlige papirclips 
som holder svineriet sammen? Men er 
disse gættelege ikke en smule uværdi- 
ge? Er den anarkistiske bevægelse ik- 
ke ude på at nedbryde samfundet, eller 
stiller den sig tilfreds med at fjumre 
omkring som en flok mobbende unger 
fra helvede? Nej, ærligt talt, det er vist 
bedre for alle hvis dem fra bogcaféen 
kunne stikke næsen frem og skrive, 
hvor det er at skoen trykker. 

Behøver vi sige, at vi med glæde 
trykker denne bogcafés eventuelle 
indlæg, samt vort svar? 

Vi håber på mindre lusken omkring, 
og afventer i spænding de usynlige 
komitéers afgørelse om spørgsmålet. & 


Kampråb og kasketter 


Træt af reformistiske socialister, 
kommunister forklædt som anarkister 
såkaldte revolutionære aktivister 

intet andet end magthigende parlamentarister 


I individualismens tid savner jeg individualister 
ser næsten ingen andre end reaktionister 

I sagde at I var anarkister 

fucking populister 


Træt af kampråb som ingen gider kæmpe 

oprør og solidaritet! 

Selvantændende taler, men du vil ikke stå bag det 
følger bare endnu et sæt af regler 


Svøbt i romantik og nostalgi 

vi lever i nuet, fortiden er forbi 
det handler ikke om min utopi 
jeg vil bare gerne være fri 


Kæmper med alt jeg har 
autoriteterne skal mærke mit svar 
ætser dem væk med salpetersyre 
én mindre til at bestemme og styre 


Bliver høj og sløj af nattens aktioner 
med hvem jeg deler mine visioner 
uendelige missioner 


Mit sind er (et) i oprør 
flytter grænser for hvad jeg tør 
det handler ikke om hvad jeg bør 
nærmere at jeg ikke kan lade vær” 
Prop 


Venskabets tid 


Orkanen 


Boganmeldelse. Anarkisten Peter Kropotkin og den internationalt kendte danske litteraturkritiker Georg Brandes stod i et 
nært venskabsforhold. I denne bog præsenteres vi for deres samlede korrespondance, som spænder over mere en tyve år. 
| brevene diskuterer de interessamte spørgsmål, både litterære og politiske, blandt andet den anarkistiske dådspropaganda, 
forholdet mellem individ og masse, idéerne om gensidig hjælp, udviklingen i Rusland og 1. verdenskrig. 


Vagn Lyhne & Lis Norup, red. 
ANARKISMENS TID 


En brevveksling mellem 
Peter Kropotkin og Georg Brandes 


BURBAUETS LOMMEBIBLIOTEK 6) 


Anarkismens tid. En brevveksling mellem 
Peter Kropotkin og Georg Brandes. Oversat 
og redigeret af Vagn Lyhne & Lis Norup. 
Det poetiske bureaus forlag, 2017. 417 s. 
200 kr. 


an skal vist være lidt af en nørd 
for at værdsætte denne brev- 
veksling mellem den danske lit- 


terat og kritiker Georg Brandes og den 
russiske anarkist Peter Kropotkin, men 
denne anmelder høstede stor glæde af 
bogen. De skrev til hinanden på fransk, 
og vi præsenteres i denne bog for første 
gang for deres korrespondance oversat 
til dansk. Oversættelsen er fremragende, 
og indledes af et forord som på udmærk- 
et vis præsenterer de to skribenter og 
deres tid, med interessante afstikkere til 
f.eks. datidens anarkistiske kredse i 
Danmark. 

Brevvekslingen begyndte i 1896, efter 
at Brandes og Kropotkin mødte hinand- 
en hos Stepniak, russisk nihilist og for- 
fatter, der ligesom Kropotkin levede i ek- 
sili England. De gjorde åbenbart et 
uudsletteligt indtryk på hinanden, for det 
blev begyndelsen på et varmt venskab 


som, på trods af at de kun mødtes få gan- 
ge derefter, varede indtil Kropotkins død 
i 1921. Deres venskab holdt de i live i 
brevene, som nu er samlet i denne bog. 
En del breve er gået tabt, og derfor er der 
af og til huller i korrespondancen, men 
ikke desto mindre får vi et godt indtryk 
af deres diskussioner om tidens store be- 
givenheder og hver deres forfatterskab. 
De kommenterede ofte hinandens skrif- 
ter, og hjalp også hinanden med kontak- 
ter til presse og forlæggere i sine respek- 
tive sfærer. Desuden skrev Brandes for- 
ordet til Kropotkins erindringer, og for- 
anledigede udgivelsen af en del af 
Kropotkins bøger på dansk. 

Selvom de var nære venner, var de 
meget forskellige, både i deres holdning- 
er og livsforløb. Om deres venskab skriv- 
er Brandes den 1. maj 1899 til Kropotkin: 
»Det er sært, kære ven! Vi to er forbund- 
et med hinanden på afstand [...] Vores 
studier, vores tilbøjeligheder, vores kar- 
akter er helt forskellig [...] Til trods her- 
for er vi forenet i kærligheden til frihed- 
en, til det gode, til menneskeheden.« 

Et af de spørgsmål som skiller dem ad 
er forholdet mellem individ og masse. 
Kropotkin er overvejende positiv i sine 
forhåbninger om massernes formåen, og 
mener at de store kunstnere og skabere 
blot er udtryk for massernes evne til 
skabelse og forandring: »Selv et produkt 
af masserne, former han nu massen i sit 
billede.« Brandes er derimod skeptisk 
indstillet til masserne, den pøbel der 
»hyler af den ulykkelige Dreyfus« og 
som han har set i aktion. Under påvirk- 
ning fra Nietzsche er hans ideal de store 
mennesker, de enestående, som er »men- 
neskehedens formål« og som skaber 
forandringerne. 

Trukket skarpt op, er Kropotkins indi- 
vidualisme den revolutionære, som søger 
hvert individs glæde og selvhævdelse i 
kollektivet, mens Brandes” individualis- 
me er den politiske og kulturelle elites 
hævdelse på bekostning af masserne. 
Begge synspunkter har sine mangler. 
Kropotkins tro på masserne er smuk men 
naiv, mens Brandes” individualisme i 
sidste ende retfærdiggør undertrykkelse 
af masserne i navn af »menneskehedens 
mål«, som i hans optik er frembringelsen 
af de store mennesker. I bund og grund 
er det spørgsmålet om hvorvidt masser- 


nes underkastelse kan accepteres hvis det 
er med et storslået mål for øje; 
spørgsmålet om hvorvidt målet helliger 
midlerne. Anarkismen har i sine bedste 
øjeblikke konsekvent benægtet at lidelse 
kan lede til lykke, og dermed afvist alle 
former lederskab, selv avantgardens, 
ligesåvel som den har afvist at individet 
skal underkaste sig massen. De som hæv- 
der sin individualitet gør oprør mod her- 
skernes såvel som massernes overherre- 
dømme. Anarki er generaliseringen af 
dette oprør indtil det punkt hvor massen 
er opløst i selvhævdende individer. Da er 
der ikke længere hverken herskere eller 
undersåtter. 

Et andet interessant punkt i korrespon- 
dancen er Brandes” forsvar af Kropotkin i 
den danske presse. Kropotkin blev efter 
mordet på kejserinden af Østrig i 1898, i 
en dansk avis anklaget for at være den 
ansvarlige for mordet, og for den anarki- 
stiske terror i almindelighed. Brandes 
hidsede sig grundigt op over angrebet på 
sin ven, og oversatte Kropotkins svar på 
anklagen, men kritikken var reel. Kro- 
potkin var, på trods af det fredelige ind- 
tryk han giver i brevene, uden tvivl en af 
dådspropagandaens største agitatorer. Er 
det ikke sandt, at den som skriver, er lige 
så ansvarlig som den der handler? Hvis 
anarkismen er en spænding mellem tan- 
ke og handling, så går det ikke at und- 
drage sig ansvaret. En spøjs detalje i den 
anledning er at Brandes i 1899 skrev for- 
ordet til Kropotkins erindringer på café- 
en ved Håtel Terminus i Paris — netop 
den café hvor anarkisten Emile Henry 
fem år tidligere havde kastet sin bombe. 

Denne udgivelse er et dokument over 
et varmt og inderligt venskab mellem to 
usædvanlige personer som levede i en 
interessant periode. Da havde anarkis- 
men endnu ikke tabt al indflydelse i 
arbejderbevægelsen til den autoritære 
socialisme, og de oprør og revolutioner 
som rystede Europa gjorde det muligt at i 
det fjerne skimte anarkismens tid. Sådan 
gik det ikke, men læser vi med over skul- 
deren på Brandes og Kropotkin, så bliver 
vi måske lidt klogere på hvilke ræsonne- 
menter som ikke længere er gangbare, og 
hvor anarkisterne i dag skal vende deres 
opmærksomhed for endelig at gøre det af 
med underkastelsen og autoriteterne. & 


K. 


Retfærdighed 


eg går lige til sagen. Hvordan fanden i 

helvede er det, at vi kan opnå retfær- 

dighed ved at ty til domstolene? Enten 
er jeg blevet fejlinformeret, eller også må 
helvede seriøst være frosset til is efter- 
som at erklærede anarkister har indledt 
en offensiv mod egne principper ved at 
støtte en retslig proces mod politiet. 
Hjælper det os, at vi får rettens ord, 
STATENS ord for at panserne er brutale? 
Eller var det fordi, at de var for brutale 
den nytårsnat, ligesom de i øvrigt har 
været ved utallige andre tilfælde? For- 
holder det sig sådan, at hvis vi får rettens 
ord for at de skal slappe lidt af med knip- 
pelsvingningerne næste gang, så er vi til- 
fredsstillet? Skal de allermest hårdtslåen- 
de og rabiate af dem sågar have en løftet 
pegefinger, eller måske en fyreseddel, el- 
ler hvad med en retsforfølgelse på hals- 
en, så vi kan ånde lettet op? Ak, min for- 
virring er total, og derfor opfordrer jeg 
disse anarkister, der støtter dette retslige 
foretagende, til at forklare logikken bag 
alt det her hejs. 

Er der en bagvedliggende mening, jeg 
ikke har fanget? Drømmen og målet om 
en anarkist i folketinget? I politikorpset? 
I dommerstanden? Det kan også være, at 


nogle af jer søger opbakning og sympati 
hos samvittighedsfulde medborgere, 
pressefolk eller anklagere? Det vil I giv- 
etvis få, men ikke fordi I har fået tæsk, er 
blevet ydmyget og trampet på. I stikker 
nemlig jeres næse for langt frem, hvilket 
udelukkende er et resultat af jeres fri- 
hedshungrende eksistens, og bliver som 
følge heraf bedt om at træde tilbage i 
utydelige og ubetydelige skygger; for 
panserne er der altid ”gode argumenter" 
for at smadre afvigere. Nej, I vil få op- 
bakning for at være konforme, passive 
og spille spillet. Men ved at søge retfær- 
dighed hos en dommer, legitimerer I 
samfundet, der på samme tid arbejder for 
at eliminere jer. I kommer til at skulle ta- 
le jeres sag i et forum, hvor subsistens- 
løse people of colour deporteres af et 
racistisk system, hvor varetægtsfængs- 
linger og (anonyme) overvågningskend- 
elser udstedes mod vores kammerater, og 
hvor den tiltaltes »gode personlige for- 
hold« er lig med »hvid og middelklas- 
se/overklasse«. Er det virkelig sådan et 
sted, at I med løftet pande agter at søge 
anerkendelse og rimelighed? 

Jeg er om nogen vred over politiets ad- 
færd. Jeg ønsker tilmed at deres eksistens 
helt ophører. Jeg har lyttet til hårrejsen- 
de beretninger fra folk der blev brutalise- 
ret den nytårsnat, og de hjemsøger mig 
til stadighed. Tro mig, når jeg siger, at vi 

deler vrede, hævngerrighed, retfærdig- 
hedssøgning, frygt og frihedstrang. 

Men kære ligesindede(?), 

Jeg håber, at I vil genoverveje jeres be- 
slutning om at sagsøge politiet. Kampen 
for frihed kan ikke vindes i en retssal, 
gennem en afhøring, eller ved en doms- 
afsigelse; det må I kunne indse. Retssys- 
temet er ikke bare fjendtligt territorium, 
som resten af samfundet på utallige måd- 
er er det. Hvis bare dét var tilfældet. Det 
er også en kamparena, hvor I er afvæb- 
nede og udsatte. I søger forståeligt nok 
en oprejsning af en eller anden art, men 
vores styrke som antiautoritære, tilmed 
vores eksistensgrundlag som selvsamme, 
ligger ikke i at samarbejde med staten; 
den ligger i det stik modsatte. 

Vi har våben nok i vores kamp. Våben 
såsom solidaritet, ulydighed og vold. 
Våben såsom flasker, sten og ild. Disse 
våben skal løbende slibes, så de ikke bliv- 
er sløve. De skal til enhver tid stå frem- 
me, så de kun er en håndsrækning væk. 
De skal værnes om, så de ikke dør. 

Jeg er klar til at føre krig — for frihed, 
imod undertrykkelse. Men jeg kan ikke 
følge jer nedad denne vej mod en lov- 
mæssig proces. Jeres beslutning om at 
følge denne vej knuser mit hjerte. Ikke 
mindst fordi I på den måde modarbejder 
friheden, livet, og anarkiet. Slet og ret. & 

følehornet 


Hjertets grænser 


Begrænsede til sex 
trykker vi os bankende 
mod hjertets grænser 


En hvisken og et skrig, 
kærlighed og raseri 


kommer ikke nærmere 


Kærlighed er længsel efter enhed, 
en håbløs storm mod kroppens grænse; 


du kan ikke krybe ind i mit skind 


Kun døden indfrier enheden, 
opløser kroppen i verden, 
men for sent; de døde mærker intet 


Kærlighed er spændingen 
mellem længsel og umulighed, 
et stormløb på hjertets grænser 


Enhed er umulig 
gudløst længes jeg; 
vælger livet, elskende. 


Bogtips 


Albert Camus: Oprøreren. »Helliger målet 
midlerne? Måske. Men hvad skal hellige 
målet? Dette spørgsmål [...] besvarer op- 
røret: Midlerne.« Camus viser, hvordan de 
autoritære revolutioner forlader sit livs- 
bekræftende udspring i oprøret og bliver 
ren benægtelse. Ligesom religionen ud- 
sætter de retfærdigheden i en uendelig- 
hed, og retfærdiggør dermed mord og 
menneskelig ulykke med henvisning til 
en fremtid som aldrig kommer. Oprøret 
stræber efter retfærdighed og frihed, 
med udgangspunkt i menneskenes virke- 
lighed. Retfærdighed og frihed i morgen, 
kan aldrig retfærdiggøre uretfærdighed 
og slaveri i dag. K. 

